钦定古今图书集成/方舆汇编/职方典/第1130卷 > 寺观附
## 钦定古今图书集成/方舆汇编/职方典/第1130卷 > 寺观附

本府。〈汉阳县附郭。〉

太平兴国寺　在县北大别山下。唐时古刹也。宋名文殊院，为心道禅师道场，又名大别寺。以太宗太平兴国年敕建，因名。元丰间，苏轼自黄州诏归，游此，见方丈幽閴，一灯长明，作《方丈铭》，寺僧刻于石。元末兵废。明洪武初，僧惠俊结庵于此，寻有僧明彻至，举为都纲，修佛殿、廊庑、斋堂。武宗正德六年，敕尚衣监赵荣重修。世宗嘉靖间，梅窗僧《道广》再葺之，年久大坏。万历二十四年，知府喻三伭重建。时慈圣皇太后施金铸像，长丈有六。漕舟南下，至于汉阳。天启元年乃成接引大殿，赐“慈济太平兴国禅寺。” 郡人刘体元复于后构大雄殿。崇祯末，毁于兵。

皇清顺治初，总督佟养和略为修治。康熙四年重修。

地藏寺　，在大别山东，临江。古有薝卜数十株，开放满院如雪，香闻数里。元末兵废。

罗汉寺　在大别山西，旧有罗汉洞，古柏一株卧于溪上，今无考。

凤栖寺　在城西，古刹也。宋僧法照建。《旧志》云：“疏文题咏，皆韩忠献公、赵清献公、苏文忠公亲笔刻于石上。” 元末兵燹后，寺碑皆废。嘉靖中重修，崇祯末毁于兵。

皇清顺治中，又募建。

归元寺　在府城西南，旧王章甫《葵园》故址。

皇清康熙六年，内定南王众商为僧白光主峰造普

同塔建，因奉祠武庄王神主。

回龙寺　一在汉口大智坊，初名“塞口寺” ，永乐二年建。明世宗临幸，敕赐“回龙禅寺。”

皇清顺治中，广西敕部院重修。一在蔡店近河。

“普照寺　” ，在汉口大智坊，曹大臣等建。

栖贤寺　在汉口南岸崇信坊，万历末年建。柏泉寺　一名“景德寺” ，在县治西北六十里丰乐乡柏泉山上。殿有石井，世传大禹植柏于大别，其根盘曲，直至其下，因名。又传仙人所凿，今柏根尚存。

奓山寺　在奓山之上，颇多禅侣。

文山寺　在府城西南四十里文寺山北，亦古刹也。万历初，萧逵重建。萧氏俱读书其中，壁上有“萧参政良誉所题” 诗字。

镇国寺　在蔡店镇横街。隆庆六年，里人胡东建。

宝盖寺　即古慧光寺。里人陈志显建。子圣明重修。

嵩阳寺　，在府城西一百里嵩阳山下，古刹也。其境最为幽胜。

竺台寺　在县北三十里，今废。

白鹤观　在蒲潭之观山。相传为“八大寺” 之一。久废。

皇清顺治庚子，僧潜用结庵山足，得古瓦，乃知之。

九仙观　在九真山下

“三清观　” 在蔡店，里人吕泮及龙剑重修。“道德观　” 在蔡店市。

紫霞观　旧在县治南。万历间，邑人程銮捐资重建，改迁于治之西北隅郭师口。

元庙观　初在县治东。宋真宗大中祥符三年，赐名“天庆。” 淳祐间，冲妙宏道真人叶靖庵修。元皇庆元年，始改今名。元末兵燹，观不存。明洪武初，县令赵廷兰始移观于郡城西，道人常自然重修。十六年，楚昭王有疾，大修，境内名祠，殿庑门、阁，悉皆精丽。寻有羽士王智明行术兼至，举为副都纪，修葺益壮。正德末渐圮。嘉靖中，朱衣募修，年久颓坏。万历间，李宗鲁捐资重修。观右有法堂，左有朝贺更衣厅。崇祯之末，大遭焚毁。

妙莲庵　在城北，与双莲阁对。后有石壁，仄径而上，藤树交荫。月夜危坐，钟磬徐来，忘其为城市也。

“水月庵　” 在晴川阁下，明知县陈尧钦建。“洛伽庵　” ，在晴川阁禹王庙侧。

皇清康熙八年，县尉李允发刱建。

大士庵　在大别山上。康熙五年，抚院刘建。“香瑞庵　” 在城东临江，万历三十一年建。“凤凰庵　” 在凤山门内。

双眉庵　在府城西南。崇祯甲戌，僧坦然募建。兵燹就圮。今居士钱思玉复葺，又建大悲殿，塑大悲像于内。

《白衣庵　》在汉口南岸。

大乘庵　“在崇信坊。”

《西来庵　》在汉口居仁坊。

皇清顺治五年，部院佟鼎建。

《华严庵　》，在汉口大智坊，明万历四十二年建。《十方庵　》，在汉口循礼坊，顺治三年建。

观音庵　在汉口居仁坊。

龙泉庵　在城西南

雨花庵　在城西南四十里。萧氏所创，今圮。“净土庵　” 在蔡店，里人钱从岳建。

长春庵　在磨旗山下

崇仁院　在上兰山下

宝峰院　在县治西五十里。

承天院　在九真山下

藏经阁　，一在兴国寺正殿右，萧良誉建。一在大别山桂香阁右，王化隆建。

双莲阁　在大别寺左，莲花堤上。

祖师殿　：在楮山后，陈可学建。

玉皇殿　，一在元帝庙左，一在汉口居仁坊。文昌殿　在大别山。万历十年知府王学古等修，植桂殿前，二十五年重修，改“桂香殿。” 崇祯十四年知府王燮元重修，旁有“桂香阁。”

元帝殿　一在大别山，蔡太仆募乡耆修葺。一在汉口循礼坊，万历十一年建，后毁。

皇清顺治五年，徽商齐修。康熙三年水圮，褚峤等重

修

三官殿　在大别山上。康熙四年，抚院刘建。四官殿　，一名“火神庙” ，在汉口大智坊。顺治八年，瞿恒岳等建。康熙六年，守道程等重修，又建关帝楼于后。

汉川县

阳台寺　旧名“广福寺” ，在县治后五铺，明洪武年建，万历十四年重修。

百祥寺　在县北一里新开河北。

龙象寺　在县北二十里。

圆通寺　一在刘家隔，即宝化寺。元末兵毁，明宣德中重建，成化间纳僧旦初刱。观音阁。一在十八垱。皇恩寺　一在县治南大赤乡抬头山，明嘉靖间建，万历三十四年县令陈鼎修，康熙二年又修。一去城一里，明万历间建，康熙二年修。观音泉寺　在县治西南梅城乡，明万历间建，山腰侧有灵泉，面有老松二株，约大数十围，高耸参天。

妙兴寺　在县治西南梅城乡。明嘉靖年间建，顺治八年重修。

长春寺　在县治南梅城乡莲子洑。明万历间张遐道昆季建。

鸡鸣寺　在县治鸡鸣乡田二河。明成化间建，崇祯七年重修。

明觉寺　在鸡鸣乡

《神灵台寺　》在鸡鸣乡。

沙台寺　在县治西小里潭。明万历间建，欧阳待重修。

泰安寺　在县治南六十里内方山之南。元末废。明嘉靖间复建。

皇清康熙二年重修。

西峰寺　在县治西周陂乡。明成化年建，顺治十二年重修。

云水寺　在县治南张池口，明万历间建。迎龙寺　在县治南张池口，明嘉靖间建，崇祯十三年重修。

朝天观　在县治西周陂乡。

开天观　在县西

集仙观　在县东。元末废为预备仓。明嘉靖间复建。

皇清顺治八年重修。内有“元时古钟”一，在周陂。

千佛庵　在城外三铺，天启间建，崇祯五年重。

修

万果庵　：在县西堵波头，里人林腾华重建。内有银杏一株，高十馀丈，大数十围。

观音堂　在周陂乡

祖师殿　一在城一里。明万历间建，崇祯十五年重修。一在鸡鸣乡。明嘉靖年间，天启四年重修。

文昌阁　在县治东北，新开腾池口河下。万历十年，县令詹天伦建。二十九年，县令范士林“设春秋二祭。” 三十六年，大水，阁坏，监生龙裳等重修。

玉皇阁　在回流湾，明万历间建。